  Виталий Пронин Алнаш ёросысь Ӧркагуртысь Эльвира МартыноваАлнаш ёросысь Ӧркагуртысь Эльвира Мартынова кылем арын элькунысьтымы 5 устоосыз скал кыскисьёс пӧлы шедиз. Котькуд скаллэсь 8 сюрс кило йӧл кыскиз.Нылкышно быдэс улонзэ фермаын ужамын. Школаез йылпумез бере, пудо эмъясе дышетскыса, нырысь аръёсаз гинэ специальностезъя тыршиз. Отӥяз зоотехниклэсь но ужзэ быдэсъяз. Висказ скал но кыскиз. Бӧрысь воксё та удысэ выжиз. Скал кыскисьын ужамез 12 ар лыдъяське ни.- Адямиен, пудоен сярысь, ужаны секытгес, - вера нылкышно. - Скал лек кылзэ но уз вера, пыдзэ но уз пукты. Фермаын утялтӥськомы быдэн 25 скал. Али 8 кузя ужаськомы, кыкез - вошъясьёс. Троссэ ужмес киын лэсьтоно луэ. Кыскиськомы аппаратъёсын, нош йӧлмес ки йылын поттаськомы. Скалъёсмес асьмеос ик сюдӥськомы, кыедзэс тазатӥськомы. Егитъёсмы пӧламы чик ӧвӧл. Али пиналъёс городэ кошкыны туртто. Фермаямы но тросэз пенсие потон арлыдазы вуо ни.Ӧркагуртын гидъёс ваньмыз вужмемын ни ке но, пудо вордон удысын ужасьёс арысь аре бадӟым азинсконъёс басьто. Соослы юрттэ сюлмысь ужамзы, эштос кивалтӥсьёсын огкылысь тыршемзы. Хозяйствоын бадӟым саклык висъяно ӟеч сиён дасянлы но.- Скалъёсмылэн сиёнзы туэ туж ӟеч вал, азьысьтызы жмых ӧз бырылы, - вера Эльвира Петровна. - Собере, утялтэм бордысь но тросэз потэ. Скал выжы но выльдӥське.Озьы тӥни, сюлмысь но огкылысь ужам одно емышъёс сётэ.Людмила Сурчакова   